21. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 2036 της 14/19 Νοεμ. 1957 Περί χορηγήσεως αυξήσεως λόγω πολυετούς υπηρεσίας προς τους συνταξιούχους δημοτικούς και κοινοτικούς υπαλλήλους. Λαβόν υπ’ όψιν εισήγησιν του κ. Υπουργού των Εσωτερικών αποφασίζει: Άρθρον μόνον.-1.Η δια των υπ’ αριθ.1326 και 1327 του 1957 πράξεων του Υπουργικού Συμβουλίου καθορισθείσα προσαύξησις του μισθού των δημοσίων πολιτικών υπαλλήλων και τακτικών υπαλλήλων των Ν.Π.Δ.Δ., λόγω πολυετούς υπηρεσίας, ισχύουσα, δυνάμει του άρθρ.51 του Νόμ.1726/1951, ως ετροποποιήθη μεταγενεστέρως, και επί των τακτικών δημοτικών υπαλλήλων, ως και των τακτικών υπαλλήλων των κοινοτήτων, των υπαγομένων εις τας περί συντάξεως των δημοτικών υπαλλήλων διατάξεις, λαμβανομένη υπ’ όψει συμφώνως τη παρ.2 του άρθρ.4 Νόμ.1974/1952, και δια τον κανονισμόν των συντάξεων, αναγνωρίζεται δια τους ήδη συνταξιούχους και τους μέχρι της νομοθετικής κυρώσεως της πράξεως ταύτης εξερχομένους της υπηρεσίας δια πράξεων του Υπουργού των Εσωτερικών, εκδιδομένων οίκοθεν, συμφώνως προς τους όρους και τας προϋποθέσεις των υπ’ αριθ.1491 και 1530 του 1954 και 1326 και 1327 του 1957 πράξεων ημών, εν συνδυασμώ προς το άρθρ.51 του Νόμ.1726/51, δι’ ων παρεσχέθη η προσαύξησις αύτη εις τους εν ενεργεία τακτικούς δημοτικούς και κοινοτικούς υπαλλήλους. Σελ.194,02(α) 2.Μέχρι του οριστικού κατά τ' ανωτέρω υπολογισμού της προσαυξήσεως, καταβάλλεται παρά των οικείων Οργανισμών Τοπικής Αυτοδιοικήσεως, κατά το ειδικώτερον δι’ αποφάσεως του Υπουργού των Εσωτερικών ορισθησόμενα, ποσοστόν επί της ήδη καταβαλλομένης συντάξεως, αναλόγως του συνόλου της συνταξίμου υπηρεσίας και του τυχόν δικαιουμένου παρά του συνταξιούχου επιδόματος, λόγω ευδοκίμου παραμονής ή εξαντλήσεως ιεραρχίας. 3.Εάν εκ του οριστικού καθορισμού της από 1 Ιουλίου ε.ε. προσαυξήσεως προκύψη διαφορά υπέρ του συνταξιούχου, αύτη θα καταβληθή μετά την έκδοσιν της ως άνω αναγνωριστικής αποφάσεως, εάν δε τουναντίον κατεβλήθη ποσόν μείζον της δικαιουμένης αυξήσεως, τούτο θα επιστραφή δια κρατήσεων, ίσων προς το δέκατον της μηνιαίας συντάξεως. 4.Κατά την εν παρ.1 διαδικασίαν θα ενεργηθή και ο οριστικός καθορισμός του κατά την υπ’ αριθ.379 του 1957 πράξιν ημών επιδόματος ακριβείας. Εκδόσαν προς τούτο την υπ’ αριθ.2036 παρούσαν πράξιν του. 3.Ε.γ.21 Σύνταξη Δημοτικών και Κοινοτικών Υπαλλήλων 